မိန်းမကြိုက်တော့ မျှော်လိုက်တာ၊ ယောက်ျားကြိုက်တော့ စိုက်စိုက်လာ

မိန်းမကြိုက်တော့ မျှော်လိုက်တာ၊ ယောက်ျားကြိုက်တော့ စိုက်စိုက်လာ သည် မြန်မာဆိုရိုးစကား ဖြစ်သည်။

အဓိပ္ပာယ်

“မိန်းမကြိုက်တော့ မျှော်လိုက်ကာ၊ ယောက်ျားကြိုက်တော့ စိုက်စိုက်လာ” ဆိုသည်မှာ ချစ်သူနှစ်ဦး၏ အချစ်ကို ဖော်ပြရာတွင် အမျိုးသမီးနှင့် အမျိုးသားတို့၏ အပြုအမူ ကွာခြားပုံကို ဖော်ပြသော ဆိုရိုးစကားဖြစ်သည်။ “မိန်းမ” (အမျိုးသမီး) သည် မိမိချစ်သူလာမည့်အချိန်ကို စိတ်ရှည်စွာ “မျှော်လိုက်ကာ” (စောင့်ဆိုင်းနေရုံသာ) ဖြစ်ပြီး “ယောက်ျား” (အမျိုးသား) ကမူ မိမိချစ်သူရှိရာသို့ တိုက်ရိုက် “စိုက်စိုက်လာ” (သွားရောက်တတ်သည်) ဟု ဆိုလိုသည်။ ဤဆိုရိုးစကားသည် ရှေးခေတ်လူ့အဖွဲ့အစည်း၏ ကျား၊ မ ဆက်ဆံရေးဆိုင်ရာ ရိုးရာအစဉ်အလာကို ထင်ဟပ်စေသည်။ အမျိုးသမီးများသည် ချစ်သူကို တိုက်ရိုက် လိုက်လံရှာဖွေခြင်းထက် စောင့်ဆိုင်းနေတတ်ပြီး အမျိုးသားများကမူ တက်ကြွစွာ ချစ်သူကို ရှာဖွေတတ်သည်ဟု ယူဆကြသည်။

ကိုးကားချက်များ

   "မိန်းမကြိုက်က မျှော်လိုက်ကာ၊ ယောက်ျားကြိုက်က စိုက်စိုက်လာဆိုသည့် စကားအတိုင်း မိန်းမသည် ယောက်ျားရှိရာသို့ သွားရိုးမရှိဟု မည်မျှပင် လိုက်လိုသော်လည်း မလိုက်ဘဲနေလေ၏။" [၁၂၇၉] နာပုံ။ ၇၄။
   "ယောက်ျားပျိုကလေးတွေရှိတဲ့ အိမ်ကို အပျိုကလေးများက သွားတယ်လာတယ်ဆိုတာ လူတကာက မေးငေါ့ခံရတတ်ပါတယ် မေမေ။ ရှေးစကားပုံမှာလည်း ယောက်ျား ကြိုက်တော့ စိုက်စိုက်လာ၊ မိန်းမကြိုက်တော့ မျှော်လိုက်ကာဆိုမဟုတ်လား။ မြမြကဖြင့် စတင်ပြီး မသွားပါရစေနဲ့။" [၁၂၉၆] ဒဂုန်၊ ၄၊ ၁၆၆။ ၄၃။

ကိုးကား

Category:မြန်မာဆိုရိုးစကားများ